Martti Mansikka

Martti Mansikka (s. 29. lokakuuta 1933 Antrea) on suomalainen voimistelija ja olympiamitalisti. Hän voitti olympiapronssia Melbournen kesäkisoissa 1956 voimistelun joukkuekilpailussa. Samojen kisojen henkilökohtaisessa 12-ottelussa hän sijoittui 20:nneksi sekä permannolla kymmenenneksi.

MM-kilpailuissa Mansikka sijoittui joukkuekilpailussa neljänneksi vuonna 1958. Pohjoismaiden mestaruuden hän voitti joukkuekilpailussa vuonna 1957.

Seuratasolla Mansikka edusti Tampereen Sisua ja Tampereen Kilpaveljiä. Hän voitti Suomen mestaruuden permannolla, hevosella ja hypyssä vuonna 1957.

Mansikan poika Reijo Mansikka, tunnetaan jääkiekon puuhamiehenä varsinkin Itä-Suomessa.

Lähteet
 

Suomalaiset olympiamitalistit
Suomalaiset telinevoimistelijat
Vuonna 1933 syntyneet
Elävät henkilöt